ଅସିନ ଥୋଟ୍ଟୁମକଳ  (ଜନ୍ମ: ୨୬ ଅକ୍ଟୋବର ୧୯୯୫), ଜଣେ ଭାରତୀୟ କଥାଚିତ୍ର ଅଭିନେତ୍ରୀ ଏବଂ ପ୍ରଶିକ୍ଷିତ ଭାରତ ନାଟ୍ୟମ ନର୍ତ୍ତକୀ  । ସେ ୩ଟି ଫିଲ୍ମ‌ଫେୟାର ପୁରସ୍କାର ପାଇଛନ୍ତି । ଆସୀନ ତାଙ୍କ ଅଭିନୟ ଜୀବନ ଦକ୍ଷିଣ ଭାରତୀୟ ଚଳଚ୍ଚିତ୍ରରୁ ଆରମ୍ଭ କରିଥିଲେ ଏବଂ ପରେ ହିନ୍ଦୀ କଥାଚିତ୍ର ଜଗତରେ ଅଭିନୟ କରିଥିଲେ । ସେ ଆଠଟି ଭାଷା କ‌ହିପାରନ୍ତି । ତେଣୁ ସେ ତାଙ୍କ ନିଜ ଚଳଚ୍ଚିତ୍ର ନିଜ କଣ୍ଠରେ ଡବିଂ କରିଥାନ୍ତି । ପଦ୍ମିନୀଙ୍କୁ ଛାଡ଼ିଲା ପରେ ସେ ହେଉଛନ୍ତି ଏକମାତ୍ର ମଲାୟଲମ୍ ଅଭିନେତ୍ରୀ, ଯିଏକି ତାଙ୍କର ସମସ୍ତ ଚଳଚ୍ଚିତ୍ର ପାଇଁ ନିଜେ ହିଁ କଣ୍ଠଦାନ କରିଛନ୍ତି । ୨୦୦୭ରେ ଏକ ସଂସ୍ଥା ଅସିନଙ୍କୁ ‌କଲିଉଡ଼୍‌ର ରାଣୀ ଦର୍ଶାଇଥିଲା । ୧୦୦କୋଟି ଆୟ କରିଥିବା ହିନ୍ଦୀ କଥାଚିତ୍ରରେ ସେ ମଧ୍ୟ ଅଭିନୟ କରିଛନ୍ତି । ୨୦୦୧ରେ ଅସିନ ମାଲାୟଲମ୍ ଚଳଚ୍ଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ସତ୍ୟନ୍‌ଙ୍କ ସ‌ହ ଅଭିନୀତ ଏହି ଚଳଚ୍ଚିତ୍ରଟି ଅନେକ ସଫଳତା ପାଇଥିଲା । ଏହାପରେ ୨୦୦୩ରେ ଅସିନ ତେଲୁଗୁ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହି ଚଳଚ୍ଚିତ୍ର ପାଇଁ ଅସିନଙ୍କୁ ଫିଲ୍ମ‌ଫେୟାର  (ତେଲୁଗୁ)ରେ ଶ୍ରେଷ୍ଠ ଅଭିନେତ୍ରୀ ପୁରସ୍କାର ପାଇଥିଲେ  । ୨୦୦୪ରେ ଅସିନ ତାମିଲ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ୨୦୦୫ରେ ଅସିନ ଏବଂ ସୂର୍ଯ୍ୟ ଶିବକୁମାରଙ୍କ ଅଭିନୀତ କଥାଚିତ୍ର ‌ଗଜନୀ‌ ଚଳଚ୍ଚିତ୍ର ପାଇଁ ଅସିନଙ୍କୁ ଫିଲ୍ମ‌ଫେୟାର  (ତାମିଲ)ରେ ଶ୍ରେଷ୍ଠ ଅଭିନେତ୍ରୀ ପୁରସ୍କାର ମିଳିଥିଲା  । ଏହାପରେ ଅସିନଙ୍କର ଅଭିନୀତ ତାମିଲ ଚଳଚ୍ଚିତ୍ର ବାରଲାରୁ, ପୋକ୍କିରୀ, ବେଲ୍, ଦଶାବତାରମ୍ ଆଦି ଅସିନଙ୍କୁ ସମସ୍ତଙ୍କ ଦୃଷ୍ଟି ଆକର୍ଷଣ କରାଇଥିଲା । କଳା ଏବଂ ସାହିତ୍ୟ କ୍ଷେତ୍ରରେ ଅସିନଙ୍କର ପ୍ରଗାଢ଼ ଜ୍ଞାନ ପାଇଁ ତାମିଲନାଡ଼ୁ ସରକାର ତାଙ୍କୁ ‌କାଳାଇମାମଣି‌ ସମ୍ମାନରେ ସମ୍ମାନିତ କରିଥିଲେ । ୨୦୧୩ରେ ତାମିଲ ଚଳଚ୍ଚିତ୍ରରେ ବରେଣ୍ୟ ଅବଦାନ ପାଇଁ ଅସିନଙ୍କୁ ୨ୟ ଦକ୍ଷିଣ ଭାରତୀୟ ଆନ୍ତର୍ଜାତୀୟ ଚଳଚ୍ଚିତ୍ର ପୁରସ୍କାର ଉତ୍ସବରେ ଦକ୍ଷିଣ ଭାରତୀୟ ଚଳଚ୍ଚିତ୍ରର ଗର୍ବିତ ଚେହେରା ଭାବରେ ପୁରସ୍କୃତ କରାଯାଇଥିଲା । ୨୦୦୫ରେ ସୂର୍ଯ୍ୟଙ୍କ ସ‌ହ ଅଭିନୀତ ତାମିଲ କଥାଚିତ୍ର ‌ଗଜନୀ‌କୁ ୨୦୦୮ରେ ହିନ୍ଦୀରେ ପୁନଃନିର୍ମାଣ କରାଯାଇଥିଲା । ଏହି ଚଳଚ୍ଚିତ୍ରରେ ପୁଣିଥରେ ଅସିନଙ୍କୁ ସେହି ଚରିତ୍ର ମିଳିଥିଲା ଅଭିନେତା ଅମିର ଖାଁଙ୍କ ସ‌ହ । ଏହି ଚଳଚ୍ଚିତ୍ରଟି ଅସିନଙ୍କର ପ୍ରଥମ ହିନ୍ଦୀ ଚଳଚ୍ଚିତ୍ର ଥିଲା, ଯାହାକି ଅନେକ ସଫଳ ବ୍ୟବସାୟ କରିଥିଲା । ଏହି ଚଳଚ୍ଚିତ୍ରରେ ଅଭିନୟ ପାଇଁ ଅସିନଙ୍କୁ ଫିଲ୍ମ‌ଫେୟାରରେ ଶ୍ରେଷ୍ଠ ନବାଗତା ପୁରସ୍କାର ମିଳିଥିଲା । ଏହପରେ ଅସିନ ହିନ୍ଦୀ ଚଳଚ୍ଚିତ୍ର ରେଡ୍ଡି, ହାଉସଫୁଲ-୨, ବୋଲବଚନ, ଖିଲାଡ଼ି-୭୮୬, ଅଲ୍ ଇଜ୍ ୱେଲ୍ ଆଦିରେ ଅଭିନୟ କରିଥିଲେ । ପ୍ରାରମ୍ଭିକ ଜୀବନ ଅସିନ ୨୬ ଅକ୍ଟୋବର ୧୯୮୫ରେ କେରଳର କୋଚିଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଜୋସେଫ୍ ଜଣେ ପ୍ରାକ୍ତନ- ଅଧିକାରୀ ଥିଲେ ଏବଂ ପରେ ନିଜର ବ୍ୟବସାୟ ଆରମ୍ଭ କରିଥିଲେ । ତାଙ୍କର ମାଆ ସେଲିନ୍ ଜଣେ ଶଲ୍ୟ ଚିକିତ୍ସକ । ଅସିନଙ୍କର ନାମ ପ୍ରଥମେ ମେରୀ ରଖିବାର ଥିଲା, ମାତ୍ର ପରେ ତାଙ୍କର ଜେଜେମାଙ୍କ ଅନୁସାରେ ତାଙ୍କ ନାମ ଅସିନ ରଖାଯାଇଥିଲା । ଅସିନଙ୍କ ନାମର ଅର୍ଥ ହେଉଛି  "ଶୁଦ୍ଧ ଏବଂ ଦୋଷମୁକ୍ତ"  । ସେ ତାଙ୍କ ନାମର ଇଂରାଜୀ ଅକ୍ଷର ସଂସ୍କୃତରୁ ଉଦ୍ଧୃତ ହୋଇଛି ବୋଲି କୁହନ୍ତି, ଯାହାର ଅର୍ଥ ‌ବ୍ୟତୀତ‌ ଏବଂ ଇଂରାଜୀରୁ, ଯାହାର ଅର୍ଥ ପାପ ।  "ପାପ ବ୍ୟତୀତ"  ଅର୍ଥାତ  "ଶୁଦ୍ଧ ଏବଂ ଦୋଷମୁକ୍ତ"  । ଅସିନ ପ୍ରାରମ୍ଭରୁ ଦଶମ ଯାଏଁ ନେଭି ପବ୍ଲିକ ସ୍କୁଲରେ ପଢ଼ୁଥିଲେ । ଏହାପରେ ସେ +୨ ପାଇଁ କୋଚିର ସେଣ୍ଟ ଟେରେସା ସ୍କୁଲରେ ଯୋଗ ଦେଇଥିଲେ । ପରେ ସେ ମହାତ୍ମାଗାନ୍ଧି ବିଶ୍ୱବିଦ୍ୟାଳୟ ସ‌ହ ଜଡ଼ିତ ମହାବିଦ୍ୟାଳୟ ସେଣ୍ଟ ଟେରେସା କଲେଜରେ ଇଂରାଜୀରେ ସ୍ନାତକ ହାସଲ କରିଥିଲେ । ଅଭିନୟ ଜୀବନ ୨୦୦୧ରେ ଅସିନ ୧୫ବର୍ଷ ବୟସରେ ମାଲାୟଲମ୍ ଚଳଚ୍ଚିତ୍ରରେ ଅଭିନୟ ଆରମ୍ଭ କରିଥିଲେ । ଏହପରେ ସେ ଅଭିନେତା ରବି ତେଜାଙ୍କ ସ‌ହ ୨୦୦୩ରେ ତେଲୁଗୁ ଚଲଚ୍ଚିତ୍ରରେ ଅଭିନୟ ଆରମ୍ଭ କରିଥିଲେ । ଏହି ଚଳଚ୍ଚିତ୍ର ପାଇଁ ତାଙ୍କୁ ଦକ୍ଷିଣ ତେଲୁଗୁ ଫିଲ୍ମ‌ଫେୟାରରେ ଶ୍ରେଷ୍ଠ ଅଭିନେତ୍ରୀ ପୁରସ୍କାର ପାଇଥିଲେ । ପରେ ୨୦୦୪ରେ ଅସିନ ତାମିଲ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ୨୦୦୫ରେ ତାମିଲ ଚଳଚ୍ଚିତ୍ର ‌ଗଜନୀ‌ ପାଇଁ ଅସିନଙ୍କୁ ତାମିଲ ଫିଲ୍ମ‌‌ଫେୟାରରେ ଶେଷ୍ଠ ଅଭିନେତ୍ରୀ ପୁରସ୍କାର ମିଳିଥିଲା । ଏହପରେ ଅସିନ ବାରଲାରୁ, ପୋକ୍କିରୀ, ବେଲ୍, ଦଶାବତାରମ୍ ଭଳି ସଫଳ ତାମିଲ ଚଳଚ୍ଚିତ୍ରରେ ଅଭିନୟ କରିଥିଲେ । ୨୦୦୫ରେ ମୁକ୍ତିଲାଭ କରିଥିବା ତାମିଲ ଚଳଚ୍ଚିତ୍ର ‌ଗଜନୀ‌ ୨୦୦୮ରେ ହିନ୍ଦୀରେ ପୁନଃନିର୍ମିତ ହୋଇଥିଲା । ଏହି ଚଳଚ୍ଚିତ୍ରର ମୁଖ୍ୟଭୂମିକାରେ ଅସିନଙ୍କ ସ‌ହ ଅମିର ଖାଁ ଅଭିନୟ କରିଥିଲେ । ଅସିନଙ୍କୁ ଏହି ଚଳଚ୍ଚିତ୍ର ପାଇଁ ଫିଲ୍ମ‌ଫେୟାରରେ ଶ୍ରେଷ୍ଠ ନବାଗତା ପୁରସ୍କାର ମିଳିଥିଲା । ବ୍ୟକ୍ତିଗତ ଜୀବନ ଅସିନ ବର୍ତ୍ତମାନ ମୁମ୍ବାଇରେ ଅବସ୍ଥାନ କରୁଛନ୍ତି । କୋଚିରେ ତାଙ୍କର ଏକ ଘର ମଧ୍ୟ ଅଛି । ବାଗମୋହନ, କେରଳରେ ମଧ୍ୟ ଏକ ଫାର୍ମହାଉସ ଅଛି । ଅସିନ ତାଙ୍କ ମାତୃଭାଷା ମାଲାୟଲମ‌କୁ ଛାଡ଼ିଲା ପରେ ଅନ୍ୟାନ୍ୟ ୭ଟି ଭାଷା ଜାଣିଛନ୍ତି । ସେହି ଭାଷାଗୁଡ଼ିକ ହେଲା: ତେଲୁଗୁ, ତାମିଲ, ସଂସ୍କୃତ, ଇଂରାଜୀ, ହିନ୍ଦୀ ଏବଂ ଫରାସୀ । ଏତଦ ବ୍ୟତୀତ ଅସିନ ମଧ୍ୟ ଇଟାଲିଆନ ଭାଷା ଆଂଶିକ କ‌ହିପାରନ୍ତି । ଏବଂ ସେ ଖିଲିଡ଼ି- ୭୮୬ ହିନ୍ଦୀ ଚଳଚ୍ଚିତ୍ର ପାଇଁ ମରାଠୀ ଭାଷା ମଧ୍ୟ ଶିଖିଥିଲେ । ୨୦୧୩ ଜୁନରେ ଅସିନ ଏକ ସାକ୍ଷାତକାରରେ କ‌ହିଥିଲେ କି ସେ ଫାଙ୍କା ସମୟରେ ଜର୍ମାନୀ ଭାଷା ଶୁଖିଥିଲେ । ୨୦୧୪ରେ ଅସିନ ସ୍ପେନ ପରିଦର୍ଶନ ପରେ ମଧ୍ୟ ସ୍ପାନିସ ଭାଷା ଶିଖିଥିଲେ । ମାଇକ୍ରମାକ୍ସର ସ‌ହ-ପ୍ରତିଷ୍ଠାତା ରାହୁଲ ଶର୍ମାଙ୍କୁ ଅସିନ ୨୦୧୬ରେ ବିବାହ କରିଥିଲେ । ଏବଂ ବିବାହ ପରେ ଅସିନ ଚଳଚ୍ଚିତ୍ରରୁ ସନ୍ୟାସ ନେଇଥିଲେ ।